Nine Inch Nails hadde i de tidlige årene liten kommersiell suksess, men ble like fullt godt mottatt i undergrunnsmusikkmiljøene. På 90-tallet vant de to Grammy Awards for sangene «Wish» (1992) og «Happiness in Slavery» (1995), og mange av sangene fikk god spilletid på radio. Bandet har til nå solgt over 20 millioner album på verdensbasis, hvorav 10,5 millioner bare i USA. I 2004 rangerte det amerikanske magasinet Nine Inch Nails som nummer 94 på sin liste over de 100 beste rock-artistene i historien. Til tross for denne anerkjennelsen har Nine Inch Nails vært involvert i flere feider med plateindustrien, særlig i saker som angår Reznors artistiske frihet.